امریکا قوشمه ایالتلری ده, قاره تنلی جورج فلوید نینگ مینه سوتا ایالتی ده پولیس تامانیدن اولدیریلیشی آرتیدن باشله گن عکس العمل نینگ آرتیب کیتیشی آرتیدن, پایتخت واشنگتن بیلن نیویورک ده کوچه گه چیقیش ممنوع قیلیندی.
مستقل اتوپیسی راپوری ده, فلوید نینگ نفس آله آلمه گن لیگی سببلی اولگن لیگی بیلدیریلدی.
واشنگتن شهرداری کوچه گه چیقیش ممنوعیتی بیلن علاقه لی بیرگن بیاناتیده, "نمایشچی لرنینگ اساسی قانون گه موافق ناراضی چیلیک نمایش لری اوتکزیش گه حقی بار. بیراق شهر نی ویران قیلمس لیک لری کیره ک" دییه قید ایتدی.
فلوید نینگ پولیس تامانیدن اولدیریلیشی آرتیدن باشله گن ناراضی چیلیک نمایش لری جریانیده شیکاگو ده ایککی کیشی جان بیردی.
شیکاگو شهر رهبریتی سوزچیسی, ناراضی چیلیک نمایش لری جریانیده 60 کیشی نینگ نظارت آستیگه آلینگن لیگی نی بیلدیردی.
عینی دمده واشنگتن ده هم, ناراضی چیلیک نمایش لری جریانیده یوزلب مظاهره چی نینگ نظارت آستیگه آلینگن لیگی بیلدیریلدی.
قتتیق ناراضی چیلیک نمایش لری نینگ بولیب اوتگن سینت لویز ده 4 نفر پولیس یره لندی.
سینت لویز پولیسی تامانیدن بیریلگن بیاناتده, شهر مرکزی ده تورت پولیس نینگ اویوشتیریلگن قوراللی هجوم عاقبتیده یره لنگن لیگی معلوم قیلیندی.
عینی دمده, تی آر تی ورلد تیمی هم امریکا ده گی ینگی لیک لر حقیده خبر ترقتیاتگن پیتده هجوم گه دوچ کیلیب قالدی.
واشنگتن و مینیاپولیس ده نشرات آلیب باریاتگن تی آر تی تیمی, پولیس لرنینگ نمایشچی لر نی اوزاق لشتیریش اوچون استفاده ایتگن پلاستیک مرمی بیلن گاز فشنگ لری سببلی یره لندی.
نیویورک ده, مظاهره لر جریانیده کیچه لوکس مغازه لر نینگ شیشه لری سیندیریلیب مال لری یغمالنگن ایدی.
کیچه نینگ یریمی ده ایسه مظاهره چی لر پولیس لر نینگ موتر لری نی اوتگه بیرگن ایدی.
امریکا قوشمه ایالت لری دولت رهبری دونالد ترامپ, فلوید نینگ پولیس تامانیدن اولدیریلیشی آرتیدن باشله گن ناراضی چیلیک نمایش لری دن بیر هفته کیین ایالت والی لری بیلن ویدیوکنفرانس آرقه لی اوچره شدی.
امریکا نشراتی اورگان لری تامانیدن بیریلگن خبر لر گه کوره, ترامپ اوشبو صحبت ده والی لر نینگ, "اداری اوله راق ضعیف قالگن لیگی" نی بیلدیرگن.
ترامپ نینگ, "حادثه لر بوییچه حاکم تامان سیز بولیشینگیز کیره ک.  بونده بولمس لیگی تقدیرده, بیکارگه وقتینگیز نی اوتکزگن بوله سیز" دییه قید ایتگن لیگی بیلدیریلدی.
ترامپ, "بولر بیر حرکت دن عبارت.  حاضرگی کونده توختمه سنگیز وضعیت ده ینه ده یامان بوله دی.  انسان لر نی اوشله شینگیز, حرکت لری نی تعقیب ایتیب, 10 ییل قماققه تشله شینگیز کیره ک. بونده ی قیلیشینگیز تقدیرده, ینه بیر مرته بونگه اوخشش حادثه لر گه دوچ کیلمیسیز" دییه قید ایتگن.
عینی دمده, ناراضی چیلیک نمایش لری بیلن علاقه لی بیرگن بیاناتیده ترامپ, اولکه ده گی حادثه لر گه مداخله اوچون آغیر قورال لر گه ایگه مینگلب حربی و خوفسیزلیک کوچ لری گه بویروق بیرگن لیگی نی معلوم قیلدی.
امریکا قوشمه ایالتلری ده مینیاپولیس داخل کوپلب شهر لرده ناراضی چیلیک نمایش لری دوام ایتماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
